Avis juridique important

|

32003D0021(01)

2004/47/EF: Den Europæiske Centralbanks afgørelse af 18. december 2003 om fastsættelse af de foranstaltninger, som er nødvendige for bidraget til Den Europæiske Centralbanks reserver og hensættelser og for justeringen af de nationale centralbankers fordringer svarende til de overførte valutareserveaktiver (ECB/2003/21)

EU-Tidende nr. L 009 af 15/01/2004 s. 0036 - 0038

Den Europæiske Centralbanks afgørelseaf 18. december 2003om fastsættelse af de foranstaltninger, som er nødvendige for bidraget til Den Europæiske Centralbanks reserver og hensættelser og for justeringen af de nationale centralbankers fordringer svarende til de overførte valutareserveaktiver(ECB/2003/21)(2004/47/EF)STYRELSESRÅDET FOR DEN EUROPÆISKE CENTRALBANK HAR -under henvisning til statutten for Det Europæiske System af Centralbanker og Den Europæiske Centralbank, særlig artikel 30, ogud fra følgende betragtninger:(1) Justeringen af fordelingsnøglen for kapitalindskud i Den Europæiske Centralbank (ECB) (i det følgende benævnt "fordelingsnøglen") medfører justeringer af de vægte, som tildeles de nationale centralbanker i de medlemsstater, der har indført euroen (i det følgende benævnt de "deltagende NCB'er") i ECB's fordelingsnøgle (i det følgende benævnt "fordelingsnøglevægtene"), omhandlet i afgørelse ECB/2003/17 af 18. december 2003 om de nationale centralbankers fordelingsnøgle for kapitalindskud i Den Europæiske Centralbank(1). Justeringerne af fordelingsnøglevægtene og de ændringer i de deltagende NCB'ers andele af den i ECB indskudte kapital, som følger heraf, gør det nødvendigt at justere de fordringer, hvormed ECB i henhold til artikel 30.3 i statutten har krediteret de deltagende NCB'er, og som svarer til de deltagende NCB'ers bidrag af valutareserveaktiver til ECB (i det følgende benævnt "fordringerne").(2) De deltagende NCB'er, hvis procentvise andel af den justerede fordelingsnøgle øges som følge af justeringen, skal derfor foretage en udligningsoverførsel til ECB, mens ECB skal foretage en udligningsoverførsel til de deltagende NCB'er, hvis procentvise andel af den justerede fordelingsnøgle mindskes.(3) I overensstemmelse med de overordnede principper om rimelighed, lige behandling og beskyttelse af berettigede forventninger, som ligger til grund for statutten, skal de deltagende NCB'er, hvis relative andel af den akkumulerede værdi af ECB's egenkapital øges som følge af ovennævnte justeringer, ligeledes foretage en udligningsoverførsel til de deltagende NCB'er, hvis relative andel mindskes.(4) De enkelte deltagende NCB'ers respektive fordelingsnøglevægte frem til og med 31. december 2003 og fra 1. januar 2004 skal udtrykkes som en procentdel af ECB's samlede kapital, som er indskudt af alle deltagende NCB'er, med henblik på beregningen af justeringen af værdien af hver enkelt deltagende NCB's andel af den akkumulerede værdi af ECB's egenkapital -VEDTAGET FØLGENDE AFGØRELSE:Artikel 1DefinitionerI denne afgørelse forstås ved:a) "den akkumulerede værdi af egenkapitalen": ECB's samlede reserver, revalueringskonti og de hensættelser, der svarer til reserver, som anført i ECB's årsregnskab og godkendt af Styrelsesrådet for regnskabsåret 2003. Uden at dette berører den generelle betydning af begrebet "den akkumulerede værdi af egenkapitalen", inkluderer ECB's reserver og de hensættelser, der svarer til reserver, den almindelige reservefond og hensættelser til dækning af tab i forbindelse med ændringer i valutakurser og markedspriser.b) "overførselsdatoen": den anden bankdag efter Styrelsesrådets godkendelse af ECB's årsregnskab for regnskabsåret 2003.Artikel 2Bidrag til ECB's reserver og hensættelser1. Denne artikel finder kun anvendelse, hvis den akkumulerede værdi af egenkapitalen er højere end nul.2. Hvis en deltagende NCB's andel af den akkumulerede værdi af egenkapitalen øges som følge af NCB'ens øgede fordelingsnøglevægt fra 1. januar 2004, overfører denne NCB på overførselsdatoen det i henhold til stk. 4 fastsatte beløb til ECB.3. Hvis en deltagende NCB's andel af den akkumulerede værdi af egenkapitalen mindskes som følge af NCB'ens mindskede fordelingsnøglevægt fra 1. januar 2004, modtager denne NCB på overførselsdatoen det i henhold til stk. 4 fastsatte nettobeløb fra ECB.4. ECB beregner og bekræfter i god tid over for hver enkelt deltagende NCB enten det beløb, som den pågældende NCB skal overføre til ECB, hvor stk. 2 finder anvendelse, eller det beløb, som den pågældende NCB skal modtage fra ECB, hvor stk. 3 finder anvendelse. Idet tallet afrundes, beregnes hvert enkelt beløb, som skal overføres eller modtages, ved at multiplicere den akkumulerede værdi af egenkapitalen med den absolutte forskel mellem hver enkelt deltagende NCB's fordelingsnøglevægt den 31. december 2003 og dens fordelingsnøglevægt fra 1. januar 2004 og dividere resultatet med 100.5. Hvert enkelt beløb omtalt i stk. 4 forfalder i euro den 1. januar 2004, men overførslen af beløbet effektueres på overførselsdatoen.6. På overførselsdatoen overfører en deltagende NCB eller ECB, som skal overføre et beløb i henhold til stk. 2 eller 3, ligeledes separat de renter, som i perioden fra 1. januar 2004 til overførselsdatoen er påløbet de respektive beløb, som den pågældende deltagende NCB og ECB skal betale. De, som overfører og modtager disse renter, er de samme, som overfører og modtager de beløb, som renterne er påløbet.Artikel 3Justering af fordringerne svarende til de overførte valutareserveaktiver1. De deltagende NCB'ers fordringer justeres den 1. januar 2004 i overensstemmelse med deres ændrede fordelingsnøglevægte. Værdien af de deltagende NCB'ers fordringer fra 1. januar 2004 er anført i tredje kolonne i tabellen i bilaget til denne afgørelse.2. I medfør af denne bestemmelse, og uden at der kræves yderligere formaliteter eller foranstaltninger, anses hver enkelt NCB for den 1. januar 2004 at have enten overført eller modtaget den absolutte værdi af den fordring (i euro), som er anført ud for NCB'ens navn i fjerde kolonne i tabellen i bilaget til denne afgørelse, idet "-" angiver en fordring, som NCB'en skal overføre til ECB, og "+" en fordring, som ECB skal overføre til NCB'en.3. Den 2. januar 2004 skal hver enkelt deltagende NCB enten overføre eller modtage den absolutte værdi af det beløb (i euro), som er anført ud for NCB'ens navn i fjerde kolonne i tabellen i bilaget til denne afgørelse, idet "+" angiver et beløb, som NCB'en skal overføre til ECB, og "-" et beløb, som ECB skal overføre til NCB'en.4. Den 2. januar 2004 skal ECB og de deltagende NCB'er, som er forpligtede til at overføre beløb i henhold til stk. 3, ligeledes separat overføre de renter, som i perioden fra 1. januar 2004 til 2. januar 2004 er påløbet de respektive beløb, som ECB og de pågældende NCB'er skal betale. De, som overfører og modtager disse renter, er de samme, som overfører og modtager de beløb, som renterne er påløbet.Artikel 4Almindelige bestemmelser1. De i artikel 2, stk. 6, og artikel 3, stk. 4, omhandlede påløbne renter beregnes på dagsbasis efter renteberegningskonventionen "faktisk antal dage/360" til en sats svarende til den marginale rente, der er anvendt af Det Europæiske System af Centralbanker i dets seneste primære markedsoperation.2. Hver enkelt overførsel i henhold til artikel 2, stk. 2, 3 og 6, og artikel 3, stk. 3 og 4, foretages separat via Trans-European Automated Real-time Gross settlement Express Transfer system (TARGET).3. ECB og de deltagende NCB'er, som er forpligtede til at foretage en af de i stk. 2 omhandlede overførsler, skal i god tid give de nødvendige instrukser med henblik på korrekt og rettidig udførelse af disse overførsler.Artikel 5Afsluttende bestemmelser1. Denne afgørelse træder i kraft den 19. december 2003.2. Denne afgørelse offentliggøres i Den Europæiske Unions Tidende.Udfærdiget i Frankfurt am Main, den 18. december 2003.På ECB's Styrelsesråds vegneJean-Claude Trichet(1) Se side 27 i denne EUT.BILAGFORDRINGER SVARENDE TIL DE VALUTARESERVEAKTIVER, DER ER OVERFØRT TIL ECB>TABELPOSITION>


Avis juridique important

|

31998D0150

98/150/EF, EKSF, Euratom: Rådets og Kommissionens afgørelse af 19. december 1997 om indgåelse af Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Litauen på den anden side

EF-Tidende nr. L 051 af 20/02/1998 s. 0001 - 0002

RÅDETS OG KOMMISSIONENS AFGØRELSE af 19. december 1997 om indgåelse af Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Litauen på den anden side (98/150/EF, EKSF, Euratom) RÅDET FOR DEN EUROPÆISKE UNION OGKOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Kul- og Stålfællesskab, særlig artikel 95,under henvisning til traktaten om oprettelse af Det Europæiske Fællesskab, særlig artikel 238 sammenholdt med artikel 228, stk. 2, andet punktum, og stk. 3, andet afsnit,under henvisning til traktaten om oprettelse af Det Europæiske Atomenergifællesskab, særlig artikel 101, stk. 2,efter høring af Det Rådgivende Udvalg og samstemmende udtalelse fra Rådet i henhold til artikel 95 i traktaten om oprettelse af Det Europæiske Kul- og Stålfællesskab,under henvisning til samstemmende udtalelse fra Europa-Parlamentet (1),under henvisning til Rådets godkendelse i henhold til artikel 101 i traktaten om oprettelse af Det Europæiske Atomenergifællesskab, ogud fra følgende betragtning:Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Litauen på den anden side, som undertegnedes i Bruxelles den 12. juni 1995, bør godkendes -TRUFFET FØLGENDE AFGØRELSE:Artikel 1Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Litauen på den anden side, de dertil knyttede protokoller og de til slutakten knyttede erklæringer og brevvekslinger godkendes herved på vegne af Det Europæiske Kul- og Stålfællesskab, Det Europæiske Fællesskab og Det Europæiske Atomenergifællesskab.Teksten til aftalen, de dertil knyttede protokoller og slutakten er knyttet denne afgørelse.Artikel 21. Den holdning, Fællesskabet skal indtage i Associeringsrådet og i Associeringsudvalget, når dette handler efter bemyndigelse fra Associeringsrådet, fastlægges af Rådet på forslag af Kommissionen eller, om fornødent, af Kommissionen i overensstemmelse med de relevante bestemmelser i traktaterne om oprettelse af Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab.2. Formanden for Rådet udøver formandskabet i Associeringsrådet i overensstemmelse med artikel 112 i Europaaftalen og fremfører Fællesskabets holdning. En repræsentant for Kommissionen udøver formandskabet i Associeringsudvalget i overensstemmelse med udvalgets forretningsorden og fremfører Fællesskabets holdning.3. Rådet og Kommissionen træffer i hvert enkelt tilfælde beslutning om at offentliggøre henholdsvis Associeringsrådets og Associeringsudvalgets afgørelser i De Europæiske Fællesskabers Tidende.Artikel 3Formanden for Rådet foretager på vegne af Det Europæiske Fællesskab den i aftalens artikel 132 omhandlede notifikation. Formanden for Kommissionen foranstalter tilsvarende notifikation på vegne af Det Europæiske Kul- og Stålfællesskab og Det Europæiske Atomenergifællesskab.Udfærdiget i Bruxelles, den 19. december 1997.På Rådets vegneF. BODENFormandPå Kommissionens vegneJ. SANTERFormand(1) EFT C 323 af 4.12.1995, s. 42.


Avis juridique important

|

31981D0530

81/530/EØF: Rådets afgørelse af 15. juni 1981 om efterfølger for en suppleant til Det rådgivende Udvalg for faglig Uddannelse

EF-Tidende nr. L 201 af 22/07/1981 s. 0021

++++  RAADETS AFGOERELSE  af 15 . juni 1981  om efterfoelger for en suppleant til Det raadgivende udvalg for faglig Uddannelse   ( 81/530/EOEF )  RAADET FOR DE EUROPAEISKE FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab ,  under henvisning til Raadets afgoerelse af 18 . december 1963 om fastlaeggelse af vedtaegten for Det raadgivende udvalg for faglig Uddannelse ( 1 ) , aendret ved afgoerelse af 9 . april 1968 ( 2 ) , saerlig artikel 4 ,  under henvisning til Raadets afgoerelse af 16 . oktober 1978 om udnaevnelse for perioden indtil den 15 . oktober 1980 af medlemmerne af og suppleanterne til Det raadgivende udvalg for faglig Uddannelse , og  ud fra foelgende betragtninger :  En plads som suppleant i dette udvalg i kategorien af arbejdsgiverrepraesentanter er blevet ledig efter hr . Skonberg's fratraeden , som blev meddelt Raadet den 19 . maj 1981 ;  mandatet for medlemmerne af dette udvalg er fortsat gyldigt , saa laenge Raadet ikke har udpeget deres efterfoelgere ;  den 19 . maj 1981 blev der indstillet en efterfoelger -  TRUFFET FOELGENDE AFGOERELSE :  Eneste artikel  Fru Lone Lind udpeges til suppleant i Det raadgivende udvalg for faglig Uddannelse som efterfoelger for hr . Skonberg og for tiden , indtil der er udpeget efterfoelgere for udvalgets medlemmer .  Udfaerdiget i Luxembourg , den 15 . juni 1981 .  Paa Raadets vegne  G . BRAKS  Formand  ( 1 ) EFT nr . 190 af 30 . 12 . 1963 , s . 3090/63 .  ( 2 ) EFT nr . L 91 af 12 . 4 . 1968 , s . 26 .


Avis juridique important

|

32001D0531

2001/531/EF,Euratom: Kommissionens afgørelse af 27. juni 2001 om nedsættelse af et europæisk rådgivende forskningsudvalg (meddelt under nummer K(2001) 1656)

EF-Tidende nr. L 192 af 14/07/2001 s. 0021 - 0023

Kommissionens afgørelseaf 27. juni 2001om nedsættelse af et europæisk rådgivende forskningsudvalg(meddelt under nummer K(2001) 1656)(2001/531/EF, Euratom)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til traktaten om oprettelse af Det Europæiske Atomenergifællesskab, ogud fra følgende betragtninger:(1) Kommissionen har brug for bistand fra et uafhængigt, højtstående organ i sine bestræbelser på at effektivisere europæisk FTU-politik.(2) Dette rådgivende organ bør være sammensat af fremtrædende personligheder fra det videnskabelige samfund, industrien og servicesektoren og have til opgave at behandle generelle forskningspolitiske spørgsmål.(3) På Det Europæiske Råds møde i Lissabon (marts 2000) konkluderede formandskabet, at EU må arbejde hen imod de mål, der er opstillet i Kommissionens meddelelse "Mod et europæisk forskningsrum".(4) Den 16. november 2000 gentog Rådet, at det er vigtigt, at Kommissionen opretter et sådant uafhængigt og rådgivende organ.(5) Videnskabelige erkendelser og videnskabelig rådgivning får i stigende grad central betydning for tilrettelæggelsen og gennemførelsen af EU's politik.(6) Kommissionen har holdt brede høringer med de berørte akademiske og erhvervsmæssige kredse om, hvilken form et sådant organ helst bør have.(7) Rådgivningssystemet bør tilpasses de krav, der stilles af politikudvikling og -gennemførelse på det videnskabelige og teknologiske område, herunder ikke mindst hvad angår udbygningen af det europæiske forskningsrum, men uden at den kompetence, der tilkommer mere specifikke rådgivende instanser i EF, navnlig de instanser, der er ansvarlige for risikovurdering, på nogen måde tilsidesættes.(8) Kommissionen er tilhænger af, at kvinder er rimeligt repræsenteret i rådgivende udvalg, og den har sat et mål på 40 % kvinder blandt deltagerne i FTU-aktiviteter -TRUFFET FØLGENDE AFGØRELSE:Artikel 1Kommissionen nedsætter et rådgivende udvalg, i det følgende benævnt "Det Europæiske Rådgivende Forskningsudvalg" (udvalget). Udvalget er et rådgivende organ vedrørende forsknings- og teknologiudviklingspolitik.Artikel 21. Udvalgets opgave er at rådgive Kommissionen om tilrettelæggelse og gennemførelse af Fællesskabets forsknings- og teknologiudviklingspolitik. I denne forbindelse skal udvalget være særlig opmærksom på realiseringen af det europæiske forskningsrum og brugen af politiske virkemidler som Fællesskabets rammeprogrammer for forskning og teknologisk udvikling.2. Den i stk. 1 omhandlede opgave løser udvalget ved af egen drift eller efter anmodning fra Kommissionen at afgive udtalelser og yde rådgivning om forskellige aspekter af Fællesskabets forskningspolitik eller om begivenheder inden for videnskab og teknologi i Europa og den øvrige verden.3. Kommissionen sørger for, at udvalget får de informationer, den har brug for for at løse sin opgave. Udvalget holdes regelmæssigt underrettet om, hvordan Fællesskabets forskningspolitik udvikler sig.4. Når udvalget formelt anmoder om det, forelægger Kommissionens tjenestegrene udvalget skriftlige kommentarer til en udtalelse eller et råd, det har afgivet. Kommissionens tjenestegrene vil desuden regelmæssigt orientere om eventuelt trufne opfølgende foranstaltninger.5. Når Kommissionen anmoder udvalget om en udtalelse, kan den fastsætte en frist for afgivelse af udtalelsen.6. Udvalget er uafhængigt i sit virke og repræsenterer ikke videnskabelige, erhvervsmæssige eller andre organisationer, lande eller sektorinteresser. I alle tilfælde, hvor det er formålstjenligt, hører udvalget sådanne organisationer.7. Udvalgets udtalelser offentliggøres og forelægges for De Europæiske Fællesskabers andre institutioner og for medlemsstaterne, jf. dog artikel 8.Artikel 31. Udvalget består af 45 medlemmer personligt udnævnt af Kommissionen. Med det formål at sørge for passende repræsentation for den videnskabelige/akademiske verden, for erhvervslivet og for andre interessenter og samtidig sikre udvalgets fulde uafhængighed fastsættes følgende indstillingsprocedure:- 20 medlemmer med akademisk baggrund indstilles efter forslag fra ESF (European Science Foundation)- 20 medlemmer med erhvervsbaggrund indstilles efter forslag fra Sammenslutningen af Industri- og Arbejdsgiverorganisationer i Europa, Unice- 5 medlemmer indstilles af Kommissionen.De 45 medlemmer udnævnes ved én samlet afgørelse; Kommissionen offentliggør en liste over udvalgsmedlemmerne i De Europæiske Fællesskabers Tidende.2. Udvalgets endelige sammensætning skal afspejle mangfoldigheden i Europa. Følgende kriterier anvendes under hele indstillingsprocessen:- fremragende kompetence inden for forskning og/eller forskningsledelse- erfaring med rådgivning på europæisk eller internationalt plan- fagligt afbalanceret repræsentation af forskellige videnskabelige og teknologiske discipliner og inddragelse af personer med særlig erfaring i samarbejde mellem universitets- og erhvervsverdenen- geografisk afbalanceret repræsentation under hensyntagen til EU's udvidelse og til de lande, der er associeret med rammeprogrammet- rimeligt afbalanceret repræsentation af kønnene.Artikel 4Hvert udvalgsmedlem udnævnes for en mandatperiode på tre år, og perioden kan fornys én gang. Udvalgsmedlemmerne bliver siddende i udvalget, indtil der er udnævnt en afløser eller deres mandatperiode er blevet fornyet.Udvalgsmedlemmerne arbejder ulønnet. Rejse- og opholdsudgifter i forbindelse med udvalgets møder eller møder i arbejdsgrupper, som udvalget har nedsat, afholdes af Kommissionen efter gældende administrative regler. Rejse- og opholdsudgifter i forbindelse med udarbejdelse af udtalelser eller råd kan Kommissionen også afholde, hvis de er godkendt på forhånd. Det gælder for eksempel møder mellem udvalgsmedlemmer og eksterne eksperter uden for Bruxelles.Artikel 51. Udvalget vælger en formand og to næstformænd, begge med to tredjedeles flertal af de tilstedeværende medlemmer. Derudover vælger udvalget fem af sine medlemmer, som sammen med formanden og næstformændene udgør udvalgets præsidium; også de vælges med to tredjedeles flertal. Præsidiet bør sammensættes under hensyntagen til kriterierne i artikel 3, stk. 2.Præsidiet tilrettelægger udvalgets arbejde.Til udarbejdelsen af udvalgets udtalelser kan præsidiet anmode Kommissionen om at foretage undersøgelser eller konsultere eksterne organisationer.2. Kommissionen sørger for, at der ydes økonomisk og administrativ bistand til udvalgets sekretariat, så dets fulde uafhængighed sikres.3. For at sætte udvalget i stand til at løse sine opgaver kan præsidiet nedsætte arbejdsgrupper bestående af udvalgsmedlemmer og om nødvendigt udenforstående personer. Udvalget og arbejdsgrupperne kan indbyde sagkyndige til at deltage i deres arbejde. Disse sagkyndige deltager kun i drøftelsen af det spørgsmål, som deres indbydelse gælder. Kommissionen dækker deres rejse- og opholdsudgifter.Udvalget kan arrangere workshopper og konferencer. Kommissionen dækker omkostningerne ved sådanne arrangementer, hvis den har godkendt dem på forhånd.4. Kommissionen udstyrer udvalget med de nødvendige redskaber til kommunikation og til formidling af oplysninger om dets virke og udtalelser.Artikel 6Udvalget mødes i gennemsnit tre gange om året. Møderne holdes normalt i Kommissionens lokaler.Repræsentanter for Kommissionen overværer udvalgets og dets arbejdsgruppers møder, medmindre udvalgets formand formelt anmoder dem om ikke at deltage.Artikel 7Udvalget fastsætter selv sin forretningsorden.Artikel 8Når Kommissionen meddeler udvalgsmedlemmerne, at en udtalelse eller sag skal behandles fortroligt, underskriver de en erklæring om, at de ikke vil videregive oplysninger herom, som de har fået kendskab til gennem deres arbejde i udvalget eller dets arbejdsgrupper; denne bestemmelse tilsidesætter ikke EF-traktatens artikel 287 og Euratom-traktatens artikel 194.Udvalgsmedlemmerne bør afholde sig fra at deltage i drøftelser af et emne, der vil sætte dem i en interessekonflikt. Derfor bør de underskrive en erklæring om, at de vil orientere formanden, hvis der skulle komme et punkt på dagsordenen, som sætter dem i en interessekonflikt, der vil være uforenelig med deres uafhængighed.Artikel 9Kommissionens afgørelse 98/611/EF, Euratom om oprettelse af et europæisk forskerforum ophæves.Udfærdiget i Bruxelles, den 27. juni 2001.På Kommissionens vegnePhilippe BusquinMedlem af Kommissionen


title: Rådets afgørelse 2006/201/FUSP af  27. februar 2006  om forlængelse af aftalen i form af brevveksling mellem Den Europæiske Union og Indonesiens regering om opgaver, status, privilegier og immuniteter for Den Europæiske Unions observatørmission i Aceh (Indonesien) (observatørmissionen i Aceh — AMM) og dens personale

text:
               10.3.2006

               DA

               Den Europæiske Unions Tidende

               L 71/53

         RÅDETS AFGØRELSE 2006/201/FUSP
   af 27. februar 2006
   om forlængelse af aftalen i form af brevveksling mellem Den Europæiske Union og Indonesiens regering om opgaver, status, privilegier og immuniteter for Den Europæiske Unions observatørmission i Aceh (Indonesien) (observatørmissionen i Aceh — AMM) og dens personale
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 24,
   under henvisning til henstilling fra formandskabet, og
   ud fra følgende betragtninger:

               (1)

               Rådet vedtog den 9. september 2005 fælles aktion 2005/643/FUSP om Den Europæiske Unions observatørmission i Aceh i Indonesien (observatørmissionen i Aceh — AMM) (1).

               (2)

               Efter artikel 7 i fælles aktion 2005/643/FUSP skal status for personalet ved observatørmissionen i Aceh, herunder i givet fald privilegier, immuniteter og yderligere garantier, der måtte være nødvendige for, at observatørmissionen i Aceh kan gennemføres og fungere efter hensigten, fastlægges efter proceduren i traktatens artikel 24.

               (3)

               Efter forhandlinger med Indonesiens regering vedtog Rådet den 3. oktober 2005 afgørelse 2005/765/FUSP om indgåelse af aftalen i form af brevveksling mellem Den Europæiske Union og Indonesiens regering om opgaver, status, privilegier og immuniteter for Den Europæiske Unions observatørmission i Aceh (Indonesien) (observatørmissionen i Aceh — AMM) og dens personale (2), hvori der gives bemyndigelse til undertegnelse af aftalen i form af brevveksling.

               (4)

               Som det fremgår af brevet med tilhørende bilag af 14. september 2005 fra Indonesiens udenrigsminister om opgaver, status, privilegier og immuniteter for observatørmissionen i Aceh (AMM) og dens personale og svaret af 3. oktober 2005 fra generalsekretæren/den højtstående repræsentant, kan denne aftale i form af brevveksling forlænges med endnu en periode på op til seks måneder ved fælles overenskomst (3).

               (5)

               Indonesiens regering opfordrede den 13. februar 2006 Den Europæiske Union til at forlænge mandatet for observatørmissionen i Aceh med en periode på tre måneder.

               (6)

               Rådet vedtog den 27. februar 2006 fælles aktion 2006/202/FUSP om ændring og forlængelse af fælles aktion 2005/643/FUSP om Den Europæiske Unions observatørmission i Aceh (Indonesien) (observatørmissionen i Aceh — AMM) (4) og forlængede AMM med tre måneder.

               (7)

               Forlængelsen af aftalen i form af brevveksling med tre måneder bør godkendes på vegne af Den Europæiske Union —

         TRUFFET FØLGENDE AFGØRELSE:
   Artikel 1
   Forlængelsen af aftalen i form af brevveksling mellem Den Europæiske Union og Indonesiens regering om opgaver, status, privilegier og immuniteter for Den Europæiske Unions observatørmission i Aceh (Indonesien) (observatørmissionen i Aceh — AMM) og dens personale godkendes herved på Den Europæiske Unions vegne.
   Teksten til brevvekslingen vedrørende denne forlængelse er knyttet til denne afgørelse.
   Artikel 2
   Formanden for Rådet bemyndiges til at udpege den (de) person(er), der er beføjet til at undertegne brevvekslingen med bindende virkning for Den Europæiske Union (5).
   Artikel 3
   Denne afgørelse offentliggøres i Den Europæiske Unions Tidende.
   Artikel 4
   Denne afgørelse har virkning fra dagen for vedtagelsen.

      Udfærdiget i Bruxelles, den 27. februar 2006.

            På Rådets vegne

         U. PLASSNIK

            Formand

      (1)  EUT L 234 af 10.9.2005, s. 13.

      (2)  EUT L 288 af 29.10.2005, s. 59.

      (3)  EUT L 288 af 29.10.2005, s. 60.

      (4)  Se side 57 i denne EUT.

      (5)  Datoen for aftalens ikrafttræden offentliggøres i Den Europæiske Unions Tidende af Generalsekretariatet for Rådet.
    ---documentbreak---

               10.3.2006

               DA

               Den Europæiske Unions Tidende

               L 71/55

         BREVVEKSLING
   vedrørende forlængelse af aftalen i form af brevveksling mellem Den Europæiske Union og Indonesiens regering om opgaver, status, privilegier og immuniteter for Den Europæiske Unions observatørmission i Aceh (Indonesien) (observatørmissionen i Aceh — AMM) og dens personale
   Jakarta, den 13. februar 2006
   Hr.
   På Republikken Indonesiens regerings vegne vil jeg gerne over for Den Europæiske Union give udtryk for min anerkendelse for dens deltagelse i observatørmissionen i Aceh (AMM) og for det imponerende arbejde, der er udført, siden den blev deployeret i provinsen Nanggroe Aceh Darussalam (NAD).
   Jeg skal hermed henvise til den fungerende indonesiske udenrigsministers brev med tilhørende bilag af 14. september 2005 og Deres brev med tilhørende bilag af 3. oktober 2005 om Aceh-observatørmissionens opgaver, status, privilegier og immuniteter.
   Jeg skal i denne forbindelse meddele Dem, at Republikken Indonesiens regering har besluttet at anmode Den Europæiske Union om at forlænge sin tilstedeværelse i provinsen Nanggroe Aceh Darussalam (NAD) med 3 (tre) måneder fra den 16. marts 2006 til den 15. juni 2006, eller i et kortere tidsrum afhængigt af, hvornår lokalvalget afholdes.
   Observatørmissionens status, privilegier og immuniteter skal være de samme som i vor brevveksling dateret henholdsvis den 14. september 2005 og den 3. oktober 2005, der er et juridisk bindende instrument mellem Republikken Indonesiens regering og Den Europæiske Union.
   I denne periode skal AMM bl.a. udføre de opgaver, der er pålagt AMM i henhold til artikel 5, stk. 2, i det aftalememorandum, der blev undertegnet mellem Republikken Indonesiens regering og Acehs Befrielsesbevægelse den 15. august 2005, bortset fra opgave a) og b), der allerede er udført.
   På denne baggrund forestiller jeg mig, at personalet ved AMM vil blive på ca. 80 (firs) personer.
   Hvis Den Europæiske Union kan acceptere ovenstående forslag, skal jeg desuden foreslå, at dette brev og Deres bekræftende svarskrivelse tilsammen kommer til at udgøre et juridisk bindende instrument mellem Republikken Indonesiens regering og Den Europæiske Union. Instrumentet træder i kraft den 16. marts 2006 og udløber den 15. juni 2006. For Republikken Indonesiens regering er denne retlige ramme baseret på den indonesiske lov nr. 2 af 25. januar 1982 om ratifikation af konventionen om særlige missioner af 1969.
   Jeg er overbevist om, at det konstruktive samarbejde, der er blevet etableret med henblik på at nå frem til en fredelig, omfattende og holdbar løsning på de udfordringer, som Aceh står over for inden for rammerne af enhedsstaten Republikken Indonesien, kan videreføres og udbygges yderligere.
   Jeg ser frem til en positiv behandling.
   Med venlig hilsen

      Dr. N. Hassan WIRAJUDA

   Bruxelles, den 28. februar 2006
   Hr.
   Jeg skal hermed henvise til Deres brev af 13. februar 2006, hvori De meddeler, at Republikken Indonesiens regering har besluttet at anmode Den Europæiske Union om at forlænge sin tilstedeværelse i provinsen Nanggroe Aceh Darussalam (NAD) med tre måneder fra den 16. marts 2006 til den 15. juni 2006, eller i et kortere tidsrum afhængigt af, hvornår lokalvalget afholdes.
   Det er mig en glæde at kunne bekræfte over for Dem, at Den Europæiske Union har besluttet at efterkomme denne anmodning.
   Jeg kan bekræfte, at i overensstemmelse med vilkårene i vor brevveksling dateret henholdsvis den 14. september 2005 og den 3. oktober 2005, der er et juridisk bindende instrument mellem Republikken Indonesiens regering og Den Europæiske Union, vil dette instrument blive forlænget med 3 (tre) måneder indtil den 15. juni 2006.
   I denne periode skal AMM bl.a. udføre de opgaver, der er pålagt AMM i henhold til artikel 5, stk. 2, i det aftalememorandum, der blev undertegnet mellem Republikken Indonesiens regering og Acehs Befrielsesbevægelse den 15. august 2005, bortset fra opgave a) og b), der allerede er udført.
   Jeg skal desuden bekræfte, at Deres brev og denne svarskrivelse kommer til at udgøre et juridisk bindende instrument mellem Republikken Indonesiens regering og Den Europæiske Union. Instrumentet træder i kraft den 16. marts 2006 og udløber den 15. juni 2006.
   Endelig vil jeg benytte lejligheden til at give udtryk for EU's anerkendelse af de fremskridt, der er gjort i Aceh-fredsprocessen, og på ny bekræfte Den Europæiske Unions fortsatte tilsagn om at støtte etableringen af en fredelig, omfattende og holdbar løsning på de udfordringer, som Aceh står over for.
   Modtag, hr., forsikringen om min mest udmærkede højagtelse.
   Med venlig hilsen

      Javier SOLANA